OzLabs/hebrew-wiki-articles huggingface dataset:
סיקסו

סיקסו (בהונגרית: Szikszó; ביידיש ידועה גם כסיקס) היא עיירה במחוז בורשוד-אבאוי-זמפלן שבצפון מזרח הונגריה.

==יהודי סיקסו==
יהודים התיישבו במקום החל מהמחצית הראשונה של המאה ה-17. הקהילה התארגנה בשנת 1791 ובין מוסדותיה היו חברה קדישא, בית תפילה ומוסדות חינוך כ"תלמוד תורה", בית ספר וישיבה גדולה. בשנת 1914 נבנה בית כנסת גדול ומפואר.

במלחמת העולם הראשונה שרתו בצבא האוסטרו-הונגרי 48 מיהודי סיקסו, 10 מהם נפלו בקרבות.

בשנות השלושים גברה הפעילות הציונית בעיירה. מבודפשט הגיעו שליחי התנועות: בית"ר, "המזרחי" ו"השומר הצעיר", ובהשפעתם עלו כמה צעירים מסיקסו לארץ ישראל. בשנת 1930 חיו במקום 785 יהודים ובשנת 1944 640 יהודים.

בשנת 1942 גויסו גברים יהודים מסיקסו לעבודות כפייה במסגרת הצבא ההונגרי. רק קצת מאוד מהם חזרו לעיר בינואר 1944.

בשנת 1943 נכלאו ארבעה מיהודי המקום שלא היו בידיהם תעודות אזרחות תקינות במחנה הריכוז בהידשנמטי. באפריל 1944, אחרי כניסת הצבא הגרמני להונגריה, הועברו יהודי סיקסו בעגלות לגטו שהוקם בקושיצה, שם נכלאו בבית חרושת ללבנים וסבלו מחוסר מזון ומים. במאי הועלו יהודי סיקסו לקרונות והוסעו למחנה אושוויץ.

לאחר מלחמת העולם השנייה חזרו 92 ניצולים לעיר ובשנת 1946 התארגנה הקהילה מחדש. בשנת 1960 עלו רובם לישראל.

בשנת 2009 הוצב לוח זיכרון על קיר בית הכנסת בעיר ליהודי סיקסו ויישובים באזור שנרצחו בשואה. ולידו בית עלמין יהודי המתוחזק באופן סדיר, מוקף חומה ושערו נעול. בשנת 2014 חולל בית העלמין וכתוצאה מכך נהרסו כ-50 מצבות.

{| class="wikitable"
! שנה
! מספר היהודים בעיר
! כלל האוכלוסייה
|-
|1840
|698
|
|-
|1880
|708
|3,586
|-
|1910
|807
|
|-
|1920
|824
|
|-
|1930
|785
|
|-
|1941
|703
|5,570
|-
|}

==לקריאה נוספת==
*[https://books.google.co.il/books?id=M60JAQAAIAAJ&lpg&hl=iw&pg=PA420#v=onepage&q=Nyírderzs&f=false סיקסו] בפנקס הקהילות הונגריה, עמוד 420–422
*סיקסו (סיקסא), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 310–311. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 
* 

==הערות שוליים==

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
סיפורי הנביאים (אסלאם)

סיפורי הנביאים (בערבית: قصص الأنبياء, תעתיק מדויק: קצץ אל-אנביאא) הם כל אוסף סיפורים אשר מבוסס על הקוראן, על חדית', או על ספרות אסלאמית אחרת אשר קשורה בקשר הדוק לקוראן ולחדית', ואשר מתארים את קורותיהם של הנביאים, מנקודת מבט אסלאמית.

בעוד שחלק מסיפורי הנביאים באים לתאר מאורעות היסטוריים, רובם באים על מנת ללמד מוסר ודרך ארץ.

== סקירה כללית ==
באופן מסורתי, סיפורי הנביאים מתחילים בסיפור בריאת העולם, בריאת המלאכים, ובריאת אדם וחווה. לאחר מכן מופיעים סיפורים על משפחתו של אדם, קין והבל, אדריס, נוח, שם, הוד, סאלח, אברהם, ישמעאל, הגר, לוט, יצחק, יעקב, עשו, יוסף, שועייב, משה ואהרון, אל-ח'ידר, יהושע בן נון, אלישע, שמואל, דוד, שלמה, יונה, יחזקאל, ד'ו אל-קרניין, יוחנן, ישוע, מוחמד, ואחרים.

הספר תורגם לעברית על ידי אביבה שוסמן.<ref></ref>

==קישורים חיצוניים==

== הערות שוליים ==

קטגוריה:ספרות ערבית
קטגוריה:תאולוגיה אסלאמית
קטגוריה:מיתולוגיה אסלאמית
שברולט 150

שברולט 150 (באנגלית: Chevrolet 150) היא מכונית משפחתית גדולה מתוצרת יצרנית הרכב האמריקאית שברולט, חברת בת של ג'נרל מוטורס אשר יוצר בין השנים 1953–1957.

==תצורות==
* 4 דלתות - סדאן.
* 2 דלתות - קופה (Utility Sedan). 
* 2 דלתות - קבריולה.
* 2 דלתות - סטיישן.
* 2 דלתות - מסחרית.
===דורות===
* דור ראשון - יוצר בין השנים 1953 - 1954.
* דור שני - יוצר בין השנים 1955 - 1957.

==מאפיינים==
* מנוע קדמי.
* מנוע הנעה אחורית.
* בשנת 1957 יוצרו 56,266 יחידות מדגם סדאן, וכ-70,000 יחידות מדגם סדאן, 2 דלתות.

== תמונות ==
<gallery mode="packed" heights="120">
קובץ:Chevrolet 150 Sedan 1956 (8828476676).jpg | "שברולט 150" סדאן, 4 דלתות, שנת 1956 
קובץ:LakeviewPartscarChevyFront.jpg | "שברולט 150" סדאן, 4 דלתות
קובץ:Chevrolet 150 Handyman 1956 (13986666139).jpg | "שברולט 150" סטיישן, 2 דלתות, שנת 1956 
קובץ:Chevrolet 210 two door wagon (3092130554).jpg | "שברולט 150" סטיישן, 2 דלתות
קובץ:1956 Chevrolet sedan delivery (6713004231).jpg | "שברולט 150", מסחרית, שנת 1956
קובץ:1957-chevy-150-air-chevrolet-archives.jpg | "שברולט 150" קופה, 2 דלתות, שנת 1957 
קובץ:Stockholm Chevrolet 150 03.jpg | "שברולט 150", קבריולט
קובץ:1957 Chevrolet 150 (22527269742).jpg | "שברולט 150", שנת 1957 
</gallery>

==ראו גם==
* שברולט פליטמסטר
* שברולט דה לוקס
* שברולט 210

==קישורים חיצוניים==

* 
* 

==הערות שוליים==

קטגוריה:מכוניות משפחתיות גדולות
קטגוריה:מכוניות קבריולה
קטגוריה:מכוניות קופה
קטגוריה:מכוניות סטיישן
קטגוריה:מכוניות מסחריות
150
קטגוריה:דגמי מכוניות שהושקו ב-1953
קטגוריה:מכוניות אמריקאיות
טכנוקרטיה

טכנוקרטיה (על בסיס היוונית: τέχνη (טכנה) – כישרון, יכולת κράτος (קרטוס) – כוח, שלטון) או שִׁלְטוֹן מֻמְחִים היא סגנון שלטוני המבוסס על מומחים המתמנים או נבחרים על סמך יכולותיהם המקצועיות ולא על ידי נבחרי-ציבור על בסיס פוליטי-מפלגתי. מנהיגותם של הטכנוקרטים (מחליטי ההחלטות) מבוססת על הצטיינותם המקצועית, הניסיון והידע שלהם (בדומה למריטוקרטיה) ולא על יכולות נאום, ניסוח חזון אידאולוגי כולל או עשייה פוליטית, הנתפסות, על ידי תומכי הטכנוקרטיה, כפופוליזם או תככנות. תומכי השיטה רואים בה טריז כנגד שחיתות שלטונית בעוד מתנגדיה סבורים שלא ניתן לקיים מדיניות עקבית ללא אידאולוגיה. המונח "טכנוקרט" מתייחס לפקיד-מומחה שפעילותו מותווית אך ורק משיקולים מקצועיים-טכניים ("צרים" בפי המתנגדים / "ענייניים" בפי המצדדים) ללא שיקולים חברתיים, פוליטיים ואידאולוגיים ("רחבים"/"זרים").

== היסטוריה של הרעיון ==
לדברי אפלטון בדיאלוג "המדינה", יש להותיר את הממשל בידיהם של הפילוסופים, הצודקים ביותר ולכן הנתונים פחות מכל להשחתה. בעיר האידיאלית מושלים מלכים-פילוסופים; אנשים חסרי נטייה-עצמית שאינם מושלים עבור טובתם האישית אלא לטובת המדינה-העיר (הפוליס).

ההוגה הצרפתי בן ראשית המאה ה-19, קלוד-אנרי דה סן-סימון דגל ברעיון שמנהיגי החברה צריכים להיות "מעמד התעשיינים" – הבנקאים, המדענים, הפועלים ובעלי המפעלים – ולא האצולה. לשיטתו קרא "מונרכיה מדעית", שאמורה להיות, לפחות באופן זמני, דיקטטורה, עד לחינוך החברה ל"דת ניוטון". הוא לא השתמש במונח "טכנוקרטיה".

את המונח עצמו טבע ב-1919 המהנדס ויליאם הנרי סמית (William Henry Smyth) בהצעתו לכינון "שלטון הטכנאים". בשנת 1921 חיבר טרסטיין וובלין (Thorstein Veblen) את ספרו: The Engineers and the Price System, הניסוח העקבי הראשון של הרעיון. בעת המשבר הכלכלי של 1929 הפכה הטכנוקרטיה לתנועה פופולרית, והוצגה כחסם בפני השחיתות השלטונית שדירדרה את מצבה של ארצות הברית והעולם כולו. בשנות הששים טענו חוקרים צרפתים כגון ז'אן מיינו (Jean Meynaud) כי "השלטון האמיתי" עבר מן הנציגים הנבחרים לידי המומחים הטכנאים וכי עתה מתחיל "סוג חדש של שלטון שאין הוא לא דמוקרטיה ולא בירוקרטיה אלא טכנוקרטיה". שלטונם של הטכנוקרטים מזוהה עם עליית מעמדו של התכנון הכלכלי, החשיבה האסטרטגית-תועלתנית בסוגיות מדיניות (בניגוד לחשיבה אידאולוגית ביסודה) והתפשטות המדעים והמחקר.

== ביקורת ==
תומכי הרעיון יוצאים מנקודת הנחה שניתן לקבל החלטות ציבוריות על בסיס ידע מקצועי בלבד ללא כל הטיה פוליטית. אין התייחסות לקשר שבין רמת המקצועיות של אדם לבין רמת המוסריות/השחיתות, כגון הטיות של החלטות בעבור קבלת שוחד.

== קישורים חיצוניים ==

* [https://web.archive.org/web/20041230024203/http://www.technocracy.org/periodicals/nwtechnocrat/237/who-is-a-technocrat.html Who Is A Technocrat], Wilton Ivie, 1953
* [https://web.archive.org/web/20090422182206/http://www.technocracy.org/Archives/History%20%26%20Purpose-r.htm History and Purpose of Technocracy], Howard Scott, 1965
* [https://www.bbc.com/news/magazine-15720438 Who, What, Why: What can technocrats achieve that politicians can't], BBC, 14 בנובמבר 2011
* [https://www.economist.com/international/2011/11/19/minds-like-machines Technocrats: Minds like machines], אקונומיסט, 19 בנובמבר 2011
* איתן אבניאון, [http://www.maot.co.il/lex6/glossary/g_1467.asp טכנוקרטיה], באגרון הכלכלה המינהל והעסקים
* 
* 

==הערות שוליים==

קטגוריה:טכנולוגיה בחברה ובתרבות
קטגוריה:שיטות ממשל
Telemóveis

"Telemóveis" (בעברית: "טלפונים ניידים") הוא שיר בפורטוגזית שנכתב, הולחן ובוצע על ידי קונאן אוזיריס. השיר ייצג את פורטוגל באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי הפורטוגזית - Festival da Canção 2019.

== מיקומי שיא ==

== היסטוריית יציאות ==
{| class="wikitable"
!מדינה
!תאריך יציאה
!פורמט
!חברת תקליטים
|-
!עולם
|11 בפברואר 2019
|הורדה דיגיטלית • הזרמת מוזיקה
|Ao Sul do Mundo
|}

==קישורים חיצוניים==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי אירוויזיון 2019
קטגוריה:שירי פורטוגל באירוויזיון
קטגוריה:שירים על טלפונים
Dell Latitude

Latitude E4310
Latitude הוא מותג סדרת מחשבים ניידים עסקיים של דל, שתוכנן ויוצר בעיקר על ידי החברות Compal ו־ Quanta. סדרת Latitude מתחרה בסדרת ThinkPad של לנובו (לשעבר IBM), סדרת EliteBook של HP וסדרת Travelmate של Acer. דגמי "Rugged (Extreme)", "XFR" ו־"ATG" נועדו להתחרות בעיקר עם סדרת Toughbook של פנסוניק.

== סקירה כללית וסוג מוצר ==
מחשבי Latitude הם מחשבים ניידים מאת דל, המיועדים לשימוש עסקי. רוב מחשבי Latitude עומדים בתקן הצבאי האמריקאי לעמידות לשטח MIL-STD-810G. בניגוד לסדרת Inspiron המכוונת לשוק הבייתי ומפרטיה משתנים באופן קבוע. בעוד ש־Inspiron עשויה לשנות ספקים או רכיבים מספר פעמים במהלך ייצור של מודל יחיד, סדרת Latitude שומרת בדרך כלל על רכיבים זהים במהלך הייצור. תכנון זה נועד לפשט את התחזוקה והתמיכה עבור חברות גדולות, ומאפשרת לעבור בקלות בין הדגמים השונים.

==קישורים חיצוניים==
מאורו בלוג'י

מאורו בלוג'י (באיטלקית: Mauro Bellugi; 7 בפברואר 1950 – 20 בפברואר 2021) היה כדורגלן איטלקי, ששיחק בעמדת הבלם.

==קריירה==
בלוג'י החל את הקריירה שלו באינטר מילאנו, כשערך את הופעת הבכורה שלו במדי הקבוצה ב-31 באוגוסט 1969 במהלך משחק במסגרת הגביע האיטלקי. במהלך חמש עונות עם אינטר הוא רשם בסך הכל 137 משחקים בכל המפעלים, כשמתוכם 90 משחקים בסרייה א'.

לאחר מכן, בלוג'י שיחק במדי בולוניה (1974-79), נאפולי (1979-80) ופיסטויסה (1980-81).

בלוג'י רשם 32 הופעות עבור המדים הלאומיים של נבחרת איטליה בין השנים 1972 ל-1979. הוא שיחק חמישה משחקים במונדיאל 1978, שבו איטליה סיימה במקום הרביעי תחת המאמן אנצו ביארזוט. כמו כן, הוא היה חלק מהסגל האיטלקי למונדיאל 1974. את משחקו האחרון עבור איטליה הוא ערך ב-17 בנובמבר 1979 נגד נבחרת שווייץ במשחק שהתקיים באודינה. בנוסף לכך, בלוג'י היה חלק מהסגל האיטלקי ביורו 1980, שבו היא סיימה במקום הרביעי, אך בלוג'י לא שיחק כלל בטורניר זה.

==קישורים חיצוניים==

==הערות שוליים==

קטגוריה:בלמי כדורגל איטלקים
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלני אינטר מילאנו
קטגוריה:כדורגלני בולוניה
קטגוריה:כדורגלני נאפולי
קטגוריה:איטלקים שנולדו ב-1950
קטגוריה:נפטרים במגפת הקורונה
קטגוריה:איטלקים שנפטרו ב-2021
מרקו קאסטי

מרקו קאסטי (באיטלקית: Marco Cassetti; נולד ב-29 במאי 1977) הוא כדורגלן עבר איטלקי ששיחק בעמדת המגן הימני. קאסטי החל את הקריירה שלו בעמדת הקשר הימני ולעיתים תופקד כקשר מרכזי.

==קריירת מועדונים==

קאסטי החל את הקריירה שלו במועדון הכדורגל מונטיצ'יארי, קבוצה חובבנית מנפת ברשה. בשתי העונות שלו בקבוצה הוא ערך 30 הופעות והבקיע שישה שערים. לאחר מכן, הוא עבר לקבוצת הסרייה C1, לומזאנה, שבה שהה שנתיים. את הבכורה שלו בסרייה א' ערך בקבוצת הלאס ורונה בתיקו 1-1 נגד בארי. בשתי העונות הראשונות שלו בקבוצה הוא עלה בעיקר כמחליף, אך בעונה השלישית הוא הפך להיות שחקן פותח בהרכב לאחר שהקבוצה ירדה לסרייה ב'. בתום העונה קאסטי חתם בלצ'ה, שבה שיחק במשך שלוש עונות.

בעונת 2006/07, קאסטי עזב את לצ'ה לטובת חוזה לארבע שנים ברומא. בדצמבר 2009, הוא הפך ליקיר אוהדי רומא לאחר שהבקיע את שער הניצחון בדרבי של רומא נגד לאציו.

ב-3 ביוני 2010, הוא חתם על הארכת חוזה לשנה אחת, כשכרו השנתי עלה בחצי מיליון אירו. במרץ 2011, הוא האריך את חוזהו פעם נוספת.

לאחר מכן, הוא הפך להיות אופציה שנייה לעמדת המגן הימני, כשאלאנדרו רוסי הועדף על פניו. במהלך המחצית הראשונה של עונת 2011/12, הוא שיחק חמישה משחקים בלבד עקב פציעה. בשארית העונה, המאמן דאז, לואיס אנריקה, מיעט להעניק לו דקות לאחר שהחשיב אותו יותר כבלם מאשר מגן ימני. בתום העונה רומא החליטה שלא להציע לקאסטי להאריך את חוזהו, מה שלמעשה סיים את התקופה שלו ברומא.

ב-23 באוגוסט 2012, קאסטי חתם לעונה באודינזה, והסכים באותו היום להיות מושאל לעונה בווטפורד. ביוני 2013, קאסטי חתם באופן קבוע בווטפורד. את שערו הראשון והיחיד במדי הקבוצה כבש בתיקו 3-3 נגד בלקברן רוברס ב-25 במרץ 2014. לאחר שנתיים בויקארג' רואד, קאסטי הודיע שיעזוב את ווטפורד בתום החוזה. בינואר 2015, קאסטי חתם עד לתום העונה בקבוצת הסרייה C, קומו. לאחר מכן, קאסטי הודיע על פרישה מכדורגל.

==קריירה בינלאומית==

קאסטי שיחק עבור המדים הלאומיים של נבחרת איטליה חמש פעמים. הוא היה הכדורגלן הראשון מלצ'ה, שערך בכורה בנבחרת, לאחר שקיבל את הזימון למשחק הבכורה בשנת 2005. את משחקו האחרון בנבחרת ערך בשנת 2008 בניצחון 2-1 על נבחרת קפריסין במסגרת מוקדמות מונדיאל 2010.

==תארים==
;רומא
* הגביע האיטלקי (2): 2006/07, 2007/08
* הסופר קאפ האיטלקי (1): 2007

==קישורים חיצוניים==

==הערות שוליים==

קטגוריה:קשרי כדורגל איטלקים
קטגוריה:כדורגלנים איטלקים
קטגוריה:כדורגלני הלאס ורונה
קטגוריה:כדורגלני לצ'ה
קטגוריה:כדורגלני רומא
קטגוריה:כדורגלני אודינזה
קטגוריה:כדורגלני ווטפורד
קטגוריה:כדורגלני קומו
קטגוריה:כדורגלני נבחרת איטליה
קטגוריה:ברשה: כדורגלנים
קטגוריה:איטלקים שנולדו ב-1977
עורקי העצה הצדיים

עורק הכסל הפנימי וענפיו
עוֹרְקֵי הֶעָצֶה הַצִּדִּיִּים (TA: arteriae sacrales laterales) הם צמד עורקים באגן היוצאים מעורק הכסל הפנימי ומספקים דם לשרירים זוקפי הגב, לשריר האגסי ולתעלת העצה.

== מהלך ==
העורקים יוצאים מהחטיבה האחורית של עורק הכסל הפנימי כענפים נפרדים או מתפצלים מגזע משותף. העורק העליון, הגדול מבין השניים, הולך כאמור בכיוון תיכון, ולאחר שהוא משיק עם ענפים מעורק העצה האמצעי, הוא נכנס דרך נקב העצה הקדמי הראשון או השני, ומסתעפים ממנו ענפי עמוד השדרה לתעלת העצה ולקרומי המוח העוטפים את עצבי העצה. העורק יוצא מנקב העצה האחורי המקביל ומתפצל לענפים לעור ולשרירים בגב העצה, עד להשקה עם עורק העכוז העליון.

העורק התחתון נע באלכסון בקדמת השריר האגסי ועצבי העצה לעבר הצד התיכון של נקבי העצה הקדמיים. משם הוא יורד בקדמת העצה ומשיק מעל עצם העוקץ עם עורק העצה האמצעי והעורק המקביל לו מן הצד הנגדי. במהלכו מסתעפים ממנו ענפים הנכנסים דרך נקבי העצה הקדמיים, אשר לאחר שהם מספקים דם לרקמות בתעלת העצה, בדומה לענפי עמוד השדרה מהעורק העליון, הם יוצאים דרך נקבי העצה האחוריים ומספקים דם לשרירים ולעור שבגב העצה. לבסוף הם משיקים עם עורקי העכוז.

קטגוריה:עורקי הבטן והאגן
שברולט אדוונס דיזיין

שברולט אדוונס דיזיין (באנגלית: Chevrolet Advance Design) היא סדרה של משאיות קלות וטנדרים מתוצרת יצרנית הרכב האמריקאית שברולט, חברת בת של ג'נרל מוטורס אשר יוצרו בין השנים 1947–1955.

==דגמים==
* "Chevrolet 3100".
* "Chevrolet 3600".
* "Chevrolet 3800".
* "Chevrolet 4400" (יוצר משנת 1953).
* "Chevrolet 6400" (יוצר משנת 1953).

==שימושים==
* טנדרים.
* משאיות קלות.
* מכלית (משאית).
* מסחריות.
* כבאיות.
* אוטובוס בית ספר.
* הדור השני של שברולט סדרה AK התבסס על "שברולט אדוונס דיזיין 3800"

== תמונות ==
<gallery mode="packed" heights="100">
קובץ:1950 Chevrolet 3100 pict2.JPG | "שברולט אדוונס דיזיין" - טנדר, שנת 1950
קובץ:A modified Chevrolet 3100 pickup truck.jpg | "שברולט אדוונס דיזיין" - טנדר
קובץ:(1940s chevy interior, drivers side, black and white, restoration, david adam kess, chevy classic, 1940s era, pic.a1a.jpg | "שברולט אדוונס דיזיין" - טנדר, מבט לתא הנהג
קובץ:Chevrolet Advance Design 3100 ('10 A&W St. Léonard).jpg | "שברולט אדוונס דיזיין" - מסחרית
קובץ:Chevrolet 3100 (2).jpg | "שברולט אדוונס דיזיין" - מסחרית
קובץ:Chevrolet 3100 (1).jpg | "שברולט אדוונס דיזיין" - מסחרית
קובץ:Flickr - DVS1mn - 53 Chevrolet 3800 Truck (4).jpg | "שברולט אדוונס דיזיין", שנת 1953
קובץ:1954-55 Chevrolet Advance Design bus.jpg|"שברולט אדוונס דיזיין" - אוטובוס בית ספר
קובץ:Converted school bus.jpg| "שברולט אדוונס דיזיין" - אוטובוס בית ספר
קובץ:Interior colectivo Chevrolet 1947.jpg | "שברולט אדוונס דיזיין" - אוטובוס בית ספר, שנת 1947, מבט לחלל האוטובוס
קובץ:Chevrolet 3800 Lowry Community Fire Truck.JPG | "שברולט אדוונס דיזיין" - כבאית, שנת 1948
קובץ:Chevrolet fire engine Aalborg Brandvaesen in Aalborg Forsvars- og Garnisonsmuseum, pic3.JPG | "שברולט אדוונס דיזיין" - כבאית
קובץ:Chevrolet fire engine Aalborg Brandvaesen in Aalborg Forsvars- og Garnisonsmuseum, pic6.JPG | "שברולט אדוונס דיזיין" - כבאית
קובץ:Camion Citerne - Flickr - besopha.jpg | "שברולט אדוונס דיזיין" - מכלית (משאית)
</gallery>

==ראו גם==
* שברולט
* שברולט סדרה AK
* שברולט Task Force

==קישורים חיצוניים==

* 

==הערות שוליים==

קטגוריה:מכוניות מסחריות
קטגוריה:טנדרים
קטגוריה:משאיות
קטגוריה:משאית מכלית
קטגוריה:כבאיות
קטגוריה:דגמי אוטובוסים
אדוונס דיזיין
קטגוריה:דגמי מכוניות שהושקו ב-1947
קטגוריה:מכוניות אמריקאיות
עורק העכוז התחתון

ענפי עורק הכסל הפנימי, ובכללם עורק העכוז התחתון
עורקי העכוז וגב הירך. עורק העכוז התחתון צמוד לעצב השת במרכז התמונה
עוֹרֵק הָעַכּוּז הַתַּחְתּוֹן (TA: arteria glutaea inferior), שנקרא בעבר עוֹרֵק הָעַכּוּז הַזְּנָבִי (arteria glutaea caudalis), הוא עורק באגן היוצא מעורק הכסל הפנימי ומספק דם לשרירי העכוז והירך, לעור המכסה אותם ולעצב השת. זהו הענף הסופי הגדול ביותר של החטיבה הקדמית של עורק הכסל הפנימי, אם כי לעיתים הוא יוצא מהחטיבה האחורית.

העורק נע אחורנית בין עצבי העצה, על פי רוב העצבים השני והשלישי, ויוצא מהאגן דרך חלקו התחתון של נקב השת הגדול, מתחת לשריר האגסי. לאחר צאתו מהאגן הוא יורד במרווח שבין תל הירך הגדול וגבשוש עצם השת, מלווה בעצב השת ובעצב עור הירך האחורי ותחת מעטה שריר העכוז הגדול. במהלכו מסתעף ממנו העורק המלווה של עצב השת. עורק העכוז התחתון ממשיך מטה לאורך הירך ומשיק עם ענפים של העורקים הנוקבים.

מעורק זה יוצא העורק המלווה של עצב השת.

== ראו גם ==
* עורק העכוז העליון

קטגוריה:עורקי הבטן והאגן
קונאן אוזיריס

טיאגו מירנדה (; נולד ב-5 בינואר 1989) הידוע בשם הבמה שלו קונאן אוזיריס, הוא זמר וכותב שירים פורטוגלי. הוא נציג פורטוגל באירוויזיון 2019 בתל אביב, ישראל עם שירו "Telemóveis" לאחר שזכה במקום הראשון בתחרות הגמר הלאומי הפורטוגזית "Festival de Cancao 2019".

שם הבמה שלו קרוי על שמות אוסיריס, האל המצרי וקונאן, גיבור סדרת האנימה קונאן ילד העתיד שנוצרה על ידי הייאו מיאזאקי.

אוסיריש זכה להכרה לאומית ובינלאומית (בקרב חובבי תחרות האירוויזיון) מיד לאחר שהוציא את שיר האירוויזיון שלו "Telemóveis". השיר הפך מיד לאחר הוצאתו לאחד השירים המושמעים ביוטיוב ובספוטיפיי בפורטוגל. ב-2 במרץ 2019 זכה אוסיריש במקום הראשון בתחרות הגמר הלאומי הפורטוגזית ובכך הבטיח את השתתפותו באירוויזיון 2019.

== דיסקוגרפיה ==
=== אלבומים ===
* 2011 - Cathedral
* 2016 - Música, Normal
* 2017 - Adoro Bolos

=== EPs ===
* 2014 - Slik

=== סינגלים ===
* 2 בפברואר 2019 - Telemóveis (השיר הפורטוגלי לאירוויזיון 2019)

== קישורים חיצוניים ==

== הערות שוליים ==

קטגוריה:זמרים פורטוגזים
קטגוריה:משתתפי אירוויזיון 2019
קטגוריה:נציגי פורטוגל באירוויזיון
קטגוריה:זוכי פרס ברברה דקס
קטגוריה:פורטוגזים שנולדו ב-1990
מהדורת חמש (חדשות 13)

לוגו התוכנית הראשון והיחיד תחת השם "החדשות עם יעקב איילון", שהיה בשימוש החל מ-[[16 בינואר 2019 עד ה-6 בפברואר 2020]]
מהדורת חמש (נקראה עד ה-6 בפברואר 2020 "החדשות עם יעקב אילון" או "החדשות בחמש") הייתה תוכנית אקטואליה יומית בהגשת יעקב אילון, ששודרה בשעה 17:00 בערוץ 13. התוכנית עלתה לאוויר ב-16 בינואר 2019 וירדה ב-7 באפריל 2020 בעקבות הקיצוצים ב"חדשות 13".

== מבנה התוכנית ==
מבנה התוכנית דומה למבנה מהדורת חדשות מרכזית. התוכנית נפתחה בכותרות היום. במהלך התוכנית השתתפו כתבי ופרשני "חדשות 13" בתוכנית ודיווחו על אירועי היום. במהלך התוכנית שודרו כתבות על ענייני היום. מדי פעם אירח יעקב אילון באולפן אורחים שונים, איתם הוא דן על נושא מסוים שקרה באותו היום. בסוף התוכנית הוגשה התחזית על ידי טל שמאי, דני רופ ונעמה איזנברוך לסירוגין.

את התוכנית הגיש יעקב אילון 4 פעמים בשבוע וביום הנותר הגיש את התוכנית אלי ראכלין. במהלך התוכנית, לווה מסך עם ציוצים בטוויטר על אירועים בעולם ובארץ.

== היסטוריה ==
בעקבות מיזוג רשת וערוץ עשר, ב-26 בנובמבר 2018 על מגעים בין קשת לרפי רשף (מגיש "חמש") על מעבר לקשת 12. ב-2 בדצמבר 2018 פורסם שרפי רשף לא יגיש את תוכניתו בערוץ הממוזג ויעבור לקשת 12. בעקבות כך נשארה התוכנית "שיחת היום" (ששודרה ברשת 13 במקביל לתוכנית "חמש") שתשמש כתוכנית באותה שעה בערוץ הממוזג. למרות זאת, ב-6 בדצמבר 2018 פורסם שיעקב אילון במגעים להגשת תוכנית בערוץ הממוזג..

ב-16 בדצמבר 2018 פורסם שהתוכנית "שיחת היום" לא תשודר בערוץ הממוזג, דבר שאישר רשמית את עליית תוכניתו של יעקב אילון.

ב-16 בינואר 2019, ביום בו נפתחו שידורי הערוץ הממוזג, עלתה התוכנית בערוץ 13.

ב-19 בינואר 2020 נוסף מהדורה מקדימה לתוכנית ששודרה בשעה 16:30 עד הכותרות של השעה 17:00. מהדורה זאת ירדה ב-6 בפברואר 2020 בעקבות עליית התוכנית "חדשות היום" בשעה 16:00.

ב-9 בפברואר 2020 השתנה שם התוכנית ל"מהדורת חמש", כדי לא ליצור בלבול עם "חדשות היום".

ב-7 באפריל 2020 ירדה התוכנית מהאוויר בעקבות קיצוצים וסכסוכי עבודה ב"חדשות 13", וב-12 במאי כתב אילון בטוויטר כי החליט לעזוב את החברה.

== קישורים חיצוניים ==
*[https://13news.co.il/programs/yaakov-eilon/ החדשות עם יעקב אילון], באתר "החדשות 13"
*[https://www.facebook.com/5JacobEilon/ החדשות עם יעקב אילון], ברשת החברתית "פייסבוק"

== הערות שוליים ==

קטגוריה:חדשות 13
NGC 4654

NGC 4654 היא גלקסיה ספירלית בקבוצת הכוכבים בתולה, הנמצאת במרחק של כ-55 מיליון שנות אור ממערכת השמש ושייכת לצביר הבתולה. 

== היסטוריה ==
לגלקסיה בהירות נראית מדרגה 10.55 והיא התגלתה ב-12 באפריל 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון II.126, כשהיא מתוארת כדי בהירה, גדולה ומאורכת. בנו, ג'ון הרשל, צפה בה פעמיים והכניס אותה לקטלוג הערפיליות שפרסם בשנת 1833 תחת הציון 1411, כאשר היא מתוארת כעמומה מאוד, גדולה מאוד, מאורכת מאוד ושיש לידה מספר כוכבים. הוא ציין גם שייתכן שמדובר בערפילית כפולה. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3187 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4654, כאשר היא מתוארת כעמומה, גדולה מאוד, מאורכת למדי ושייתכן שהיא כפולה. בקטלוג האינדקס השני (IC 2) שנוסף לקטלוג הכללי החדש בשנת 1908 ציין דרייר ערפילית נוספת, IC 3708, כצמודה ל-NGC 4654, אך מדובר למעשה בחלק של NGC 4654 עצמה.

== תצפית ==
הגלקסיה נמצאת מעט מזרחית למרכזו של צביר הבתולה, כ-2.9 מעלות מצפון לכוכב ρ בבתולה וכ-5 מעלות ממערב-צפון-מערב לכוכב וינדמיאטריקס. כשליש מעלה ממערב-צפון-מערב לה נמצאת NGC 4639, כ-1.1 מעלות וכ-2.5 מעלות מצפון-מזרח לה נמצאות בהתאמה NGC 4689 ו-NGC 4710, כ-2.8 מעלות מדרום-מזרח לה נמצאות NGC 4754 ו-NGC 4762, כ-1.6 מעלות מדרום לה נמצאת M60 ובמרחק דומה מדרום-דרום-מערב לה נמצאת M59. M58 נמצאת כ-2 מעלות מדרום-מערב לה, M89 כ-2.1 מעלות ממערב-דרום-מערב לה וכ-1.7 מעלות ממערב לה נמצאת M90, כולן גלקסיות השייכות גם כן לצביר הבתולה.

== תכונות ==
אורכה הזוויתי של NGC 4654 הוא כ-5 דקות קשת, שממרחקה שקול לקוטר של מעט יותר מ-80,000 שנות אור, קרוב לארבע חמישיות מהקוטר של שביל החלב. מסתה מוערכת בכ- מסות שמש, מעט יותר ממסת שביל החלב, כאשר רק כ-4% ממנה או כ- מסות שמש, היא מסת הכוכבים שבגלקסיה. בנוסף יש בה גם כמות לא גדולה של מימן אטומי שכמותו מוערכת בכ- מסות שמש ומימן מולקולרי שכמותו מוערכת בכ- מסות שמש, ונראה שלמעלה מ-90% ממסת הגלקסיה היא חומר אפל שטיבו לא ידוע. צורתה של הגלקסיה מאוד א-סימטרית והמימן שבה מחולק גם כן בצורה מאוד לא אחידה כאשר בצד אחד יש מעט מאוד מימן ובצד השני יש כמות גדולה יותר, ובנוסף משתרע ענן של מימן אל מחוץ לגלקסיה ויוצר מעין זנב. נראה שלפני כחצי מיליארד שנים הגלקסיה עברה בסמוך לגלקסיה אחרת, ככל הנראה NGC 4639 הסמוכה, מה שגרם לעיוות צורתה, ולאחר המפגש, ההתנגשות בחומר הבין-גלקטי שבצביר המשיכה לדחוף את הגז החופשי שבגלקסיה החוצה.

==קישורים חיצוניים==

* 

==הערות שוליים==

קטגוריה:גלקסיות ספירליות
קטגוריה:קבוצת הכוכבים בתולה
קטגוריה:צביר הבתולה
קטגוריה:הקטלוג הכללי החדש
פותחים יום

פותחים יום היא תוכנית הבוקר של רשת 13 שמשודרת אחרי "העולם הבוקר" בימי חול. את התוכנית מגישים אלעד זוהר וירדן הראל.

== היסטוריה ==
פורמט התוכנית מבוסס על התוכנית "פותחים שישי" ששודרה בערוץ 2 ובהמשך ברשת 13 בימי שישי.

לפני עליית התוכנית, שודרה באותה משבצת התוכנית "העולם הבוקר: החיים הטובים". לאחר מספר שבועות בה שודרה הוחלט ברשת להוריד את התוכנית ובמקומה שובצה "פותחים יום".

התוכנית הראשונה עלתה ב-27 בנובמבר 2017. את התוכנית הגישו אלעד זוהר (שעזב את הגשת "העולם הבוקר" על מנת להגיש את התוכנית) ונועה רוזין שהגישו את "פותחים שישי".

מדי פעם מוחלף אחד המגישים על ידי מגישים אחרים בערוץ 13, ובראשן המנחה והדוגמנית ירדן הראל.

בספטמבר 2022 הודיעה רוזין שתעזוב את התוכנית כדי לעסוק בפרויקטים אחרים, היא הוחלפה על ידי ירדן הראל שהפכה למגישה קבועה לצד זוהר אליהם הצטרפה השחקנית שיר מורנו כמחליפה ביום שאחד המגישים אינו נמצא.

== ראו גם ==
*פותחים שישי

== קישורים חיצוניים ==
*[https://m.facebook.com/openday.reshet/?locale2=he_IL פותחים יום], ברשת החברתית פייסבוק
*[https://reshet.tv/news/opening-the-day/ פותחים יום], באתר reshet TV

קטגוריה:תוכניות טלוויזיה ישראליות
קטגוריה:תוכניות בוקר ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:רשת: תוכניות וסדרות
יוסי פיאמנטה

יוסי פיאמנטה (ל' בחשוון תשי"ב, 29 בנובמבר 1951 – ח' באלול תשע"ה, 23 באוגוסט 2015) היה גיטריסט ישראלי שפעל בישראל ובארצות הברית. יחד עם אחיו החלילן אבי פיאמנטה, הרכיבו את להקת פיאמנטה.

==ביוגרפיה==
נולד בירושלים לגני' וליהודה פיאמנטה, ששימש כאיש כוחות הביטחון ביחידת 101 ובשב"כ, המשפחה הייתה ממוצא סורי וספרדי מסורתי ובגיל 12, עברה משפחתו לתל אביב. לבר המצווה שלו קיבל גיטרה כמתנה מדודו, המוזיקאי אלברט פיאמנטה והחל לנגן בה בדרך של לימוד עצמי. את שירותו הצבאי עשה בלהקת חיל התותחנים בתקופה שלפני מלחמת יום הכיפורים, יחד עם יוני רכטר, שלישיית אף אוזן גרון ואחרים.

בתקופת מלחמת יום הכיפורים כבר היה משוחרר והחל להופיע יחד עם אחיו הצעיר אבי, בן ה-15, שניגן על חליל ואורגן בהופעות מול החיילים המגויסים. לאחר מכן, בסוף 1974, הקימו השניים את להקת פיאמנטה.

פיאמנטה הופיע לעיתים בבית ליסין גם ללא הלהקה בערבים שהוקדשו לג'ימי הנדריקס. באחת מהופעותיו שנערכה בנהריה בליל שבת, קיבל מכת חשמל שהעיפה אותו מהבמה וכמעט הביאה למותו. עם התפתחותו המוזיקלית החל לשתך פעולה עם המוזיקאי סטן גץ ובעקבות זה עבר לארצות הברית שם התוודע והכיר את בת דודתו בת ה-16 וויויאן, לאחר נישואיו החל בתהליך איטי של חזרה בתשובה.

אחיו ואחיותיו השתקעו גם הם בארצות הברית. בהמשך העמיקו יוסי ואבי את חזרתם בתשובה, אחיו אבי התקרב לחסידות חב"ד והשניים הוזמנו פעמים רבות לנגן לפני הרבי מנחם מנדל שניאורסון. הבסיסט בלהקתם ג'ו ריד נישא לאחותם והשלים לימודי רפואה בארצות הברית.

ב-2005 התגרש יוסי פיאמנטה, ולבקשת אביו, חזר לישראל. הוא הופיע בישראל ובמקביל, שמר על הפופולריות שלו בקרב יהודי ארצות הברית, ובפרט בקרב הקהל החסידי-מזרחי.

ב-23 באוגוסט 2015, נפטר פיאמנטה ממחלת הסרטן בניו יורק, ונקבר בחלקת חב"ד בהר הזיתים בירושלים.

=== חיים אישיים ===
פיאמנטה היה נשוי לבת דודתו וויויאן ולהם שישה ילדים. הזוג התגרש בשנת 2005, והוא נישא בשנית.

==קישורים חיצוניים==

* 
* [http://www.kutnermusic.com/2011/10/blog-post_07.html יוסי פיאמנטה, לייזר לויד], אתר קוטנר רוק.נט, 7 באוקטובר 2011
* 
* [http://www.levity.com/rubric/piamenta.html הנדריקס החסידי] 
* 
* [http://col.org.il/show_news.rtx?artID=95991 אבי פיאמנטה בראיון על אחיו יוסי, וידאו של האחים פיאמנטה משמחים אצל הרבי מליובאוויטש]
* [https://jewishmusic.fm/artist/פיאמנטה/ יוסי פיאמנטה] באתר מיוזיק
* [https://stereo-ve-mono.com/?s=יוסי+פיאמנטה יוסי פיאמנטה] באתר סטריאו ומונו

==הערות שוליים==

קטגוריה:משפחת פיאמנטה
קטגוריה:זמרים חסידיים אמריקאים
קטגוריה:חברי להקת חיל התותחנים
קטגוריה:זמרים חסידיים ישראלים
קטגוריה:מוזיקאים וזמרים חסידי חב"ד
קטגוריה:אמנים ישראלים שחזרו בתשובה
קטגוריה:מהגרים מישראל לארצות הברית
קטגוריה:גיטריסטים ישראלים
קטגוריה:אישים שהועלו לקבורה בארץ ישראל
קטגוריה:ישראלים שנפטרו מסרטן
קטגוריה:ישראלים שנולדו ב-1951
קטגוריה:ישראלים שנפטרו ב-2015
נאנוקזאורוס

נאנוקזאורוס (שם מדעי: Nanuqsaurus) הוא סוג של דינוזאור טורף ממשפחת הטירנוזאוריים אשר חי באלסקה בתור הקרטיקון לפני 69.1 מיליון שנה. המשמעות של שמו היא: "לטאת דוב קוטב" - דוב הקוטב מכונה "נאנוק" בשפת האינופיאט, שהיא חלק מהשפות האינואיטיות.

== מאפיינים ==
הנאנוקזאורוס היה טירנוזאור באורך 6 מטרים, חצי מאורך הטירנוזאורוס המפורסם והיה בעל גולגולת באורך 60-70 ס"מ עם לסתות גדולות מלאות שיניים חדות שנועדו למחיצת טרף. במראהו הוא דמה לאלברטוזאורוס או לגורגוזאורוס מאותו האזור, באלסקה של סוף הקרטיקון. מבנה הגולגולת מרמז שבדומה לטירנוזאורוס הוא הסתמך הרבה מאוד על חוש הריח שלו. כמו כן בשל העובדה שהאזור היה מצוי בחשיכה רבה הוא הצטייד בראיית חושך מפותחת.

דינוזאור זה התגלה רק בשנת 2014 והוא חי בתנאי אקלים קרים, די דומים לאלסקה המודרנית. דינוזאור זה ניזון בדומה לדוב קוטב או לשועל שלג מודרני בחודשי הקיץ ובחורפים נאלץ לרעוב ולהסתמך על נבלות או על השומן שלו. בקיץ הוא ניזון מעדרים גדולים של אדמונטוזאורוסים או פכירינוזאורוסים נודדים.

==בתרבות==
*הנאנוקזאורוס מופיע במספר סדרות כטורף דומה לגורגוזאורוס המתמקד בטרף של דינוזאורים נודדים כמו אדמונטוזאורוס ופכירינוזאורוס. כך הוא מופיע בסרטי ה-BBC, ללכת בין דינוזאורים ונדידת הדינוזאורים אך מכונה בשם גורגוזאורוס (הדינוזאור תואר רק לאחר שאלה יצאו).
*הוא נראה בסדרה כוכב פרהיסטורי בפרק על הקוטב, בו הוא מתבסס על ציד פכירינוזאורוסים.
*הוא מופיע בפרקים הראשונים של רכבת הדינוזאורים.
*הוא מופיע באחד מפרקי הסדרה "Nova" של רשת PBS, אך לא נקרא בשם.
*הוא מופיע גם בסרט היפני-אמריקני מ-2018 "Dinosaur Superworld".
*כמו כן הוא מופיע במיני-סדרה מ-2021 "Dinosauria" בפרק על האזור הארקטי.

== קישורים חיצוניים ==

קטגוריה:טירנוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2014
רצח יצחק לוי

רצח יצחק לוי התבצע בירושלים בפברואר 1950. יעקב מזרחי הורשע בביצוע הרצח, ונגזר עליו עונש מוות בתלייה, ולאחר שערעורו נדחה, הומתק עונשו על ידי נשיא המדינה, יצחק בן-צבי.

== הרצח ==
יצחק לוי, סבל בן 25 מירושלים, נעלם ביום 23 בפברואר 1950. משלא חזר לביתו, פנו בני משפחתו למשטרה. במהלך החקירה התברר כי לוי נראה לאחרונה עם יעקב מזרחי, צעיר בן 22. ב-28 בפברואר נחקר מזרחי, אך שוחרר לאחר שחקירתו לא העלתה כי היה מעורב ברצח. בחודשים לאחר מכן, התקשתה המשטרה לפענח את היעלמותו של לוי, שנחשבה בגדר תעלומה והסעירה את תושבי ירושלים.

כשמונה חודשים לאחר ההיעלמות, ב-30 בנובמבר 1950, אסיר בשם ציון עבאדי סיפר למשטרה כי מזרחי התוודה בפניו ברצח של אדם, אשר שמו לא ידוע לו. לפי עדותו של עבאדי בוצע הרצח ביריית אקדח, והקורבן נקבר בחצר הקונסוליה הבריטית בה הועסק מזרחי כשומר. החוקרים הגיעו לקונסוליה, ומצאו בה עצמות אדם, שבהמשך, זוהו כשייכות ללוי. בגולגולת שהתגלתה נמצא חור, שבעדו חדר כדור אקדח.

יעקב מזרחי נעצר. מהחקירה עלה כי ביום הרצח, פיתה מזרחי את לוי להגיע לבניין הקונסוליה בנימוק שהוא יסדר ללוי עבודה כנהג. כשהגיע לוי, ירה מזרחי בראשו וקבר את גופתו בחצר. המניע לרצח היה שהרוצח רצה להרגיע את חששה של אשתו, אשר האשימה את לוי בכך שהוא יפיץ עליה מידע משירותה בצה"ל. בהמשך עצרה המשטרה גם את אחיו הצעיר, יצחק מזרחי וכן את חברו ניסים רביבו שנחשדו כי לאחר הרצח הפשיטו את הקורבן, ושרפו את בגדיו לאחר שנורה.

במקביל, בדצמבר 1951 הורשע מזרחי בפרשת רצח אחרת - רצח חיים הנדלר, ונגזר עליו גזר דין מוות.

ב-25 ביוני 1952 הוגש כתב אישום נגד השלושה בגין רצח יצחק לוי. בית המשפט הורכב משופטים מחיפה ותל אביב, כדי למנוע ניגוד עניינים של שופטים המתגוררים בירושלים. בנובמבר 1952 הורשע יעקב מזרחי ברצח יצחק לוי ונגזר עליו מוות בתלייה. ב-9 באפריל 1953 דחה בית המשפט העליון את ערעורו של מזרחי ואישר את עונש המוות. בסמוך לאחר מכן נתן מזרחי גט לאשתו. בספטמבר 1953, לכבוד יום הכיפורים, המתיק נשיא המדינה, יצחק בן צבי, את עונשו של מזרחי למאסר עולם.

מזרחי שוחרר מהכלא בשנת 1970. לאחר השחרור סיפר על התקופה בה המתין לעונש המוות: “רק נידון למוות יכול להרגיש ולהבין את זה”, אמר מזרחי. “תבין, אתה מרגיש שאתה הולך למות בצורה מתוכננת וקרה. זה לא קרב שאתה יכול להתחמק ממנו”. כאשר ביקר שר המשטרה בכור שלום- שטרית בכלא אמר לו מזרחי, לדבריו: “כבוד השר, אל תחשוב שאתם עושים לי טובה שאתם משאירים אותי בחיים. 28 חודשים בתא הנידונים למוות זה דבר נורא. תחליטו – או-או. תעשו טובה ותגמרו. או חי או מת, אבל לא תלוי בספק”.

== קישורים חיצוניים ==
* ע"פ 155/52 [https://www.nevo.co.il/psika_html/elyon/g-5200155.pdf#xml=http://www.nevo.co.il/Handlers/Highlighter/PdfHighlighter.ashx?index=0&type=Main מזרחי נגד היועץ המשפטי לממשלה], פורסם בנבו
* [http://www.jpress.nli.org.il/Olive/APA/NLI_heb/SharedView.Article.aspx?href=HRT%2F1952%2F06%2F26&id=Ar00810&sk=25F981B1 החל משפט האחים מזרחי ורביבו, הנאשמים ברצח הסבל יצחק לוי], חרות, 26 ביוני 1952
* [http://www.jpress.nli.org.il/Olive/APA/NLI_heb/SharedView.Article.aspx?href=HBKR%2F1952%2F11%2F14&id=Ar00818&sk=4B1A1691 יעקב מזרחי נידון למוות בתליה], הבקר, 14 בנובמבר 1952

== הערות שוליים ==

קטגוריה:1950 בישראל
לוי, יצחק
קטגוריה:רצח בירושלים
הדו"ח היומי

הדו"ח היומי (נקראת גם הדו"ח היומי VIP בעונות VIP של "האח הגדול" ושל "הישרדות") היא תוכנית מגזין יומית בנושא תוכניות מציאות ("הישרדות" ו"האח הגדול") ובנושאי תרבות, בהנחיית קובי מחט, ששודרה החל מהעונה ה-9 של "האח הגדול" בערוץ 13. התוכנית ירדה מהאוויר ב-2020 בעקבות קיצוצים בערוץ, וחזרה לשידור ב-2021

== מבנה התוכנית ==
המגזין עוקב אחרי מה שקורה בכל יום בבית האח הגדול ומחוצה לו. בכל תוכנית מתארחים דיירי עבר שונים או אישיות מפורסמות המשמשים כפאנליסטים הנקראים "אחיינים". כאשר משודר המגזין במהלך עונה של "האח הגדול" מתראיין מודח מהתוכנית שהודח יום קודם לתוכנית.

== היסטוריה ==
המגזין עלה במאי 2018 עם עליית העונה התשיעית של "האח הגדול" והראשונה ברשת 13. בכך הוא החליף למעשה את התכנית "הערב", שהוגשה גם כן על ידי מחט ובר זוהר וירדה עקב רייטינג נמוך מהמצופה.

לאחר סיום העונה התשיעית של "האח הגדול" המשיך המגזין להיות משודר ועסק כול כולו בעיניי התרבות והבידור בישראל.

בעקבות עליית עונת ה-VIP השלישית של "האח הגדול" שונה שם המגזין ל"הדו"ח היומי VIP" ולאחר סיום העונה שונה השם בחזרה.

בעקבות מיזוג רשת וערוץ עשר, החל מ-16 בינואר 2019 עברה המגזין מהשעה 15:30 לשעה 15:00 על מנת להישאר באורך של שעה.
החל מה-22 באוקטובר 2019 עברה לשדר בשעה 16:00 כדי להחליף את הכל כלול שיצאה לפגרה.
החל מחודש נובמבר 2019 משודרת התוכנית בשעה 16:10, כאשר התוכנית טרמינל עברה לשדר ב-15:30, "כותרות היום" משודרת מ-16:00, ואילו מיד לאחר "הדו"ח היומי" משודרת "החדשות עם יעקב אילון" ב-16:55.

שידורה של התוכנית הופסק ב-7 באפריל 2020 בעקבות קיצוצים ברשת 13.

ב-2021, חזרה התוכנית לשידור אחרי שנה של הפסקה, ומשודרת לפני חדשות היום 

== קישורים חיצוניים ==
* 

קטגוריה:רשת: תוכניות וסדרות
קטגוריה:תוכניות טלוויזיה ישראליות
קטגוריה:תוכניות חדשות ואקטואליה
מריה עמנואל, מרקיז מייסן

מריה עמנואל, מרקיז מייסן (בגרמנית: Maria Emanuel Markgraf von Meißen; 31 בינואר 1926 - 23 ביולי 2012) היה ראש בית וטין בין השנים 1968–2012.

== ביוגרפיה ==
מריה עמנואל נולד ב-31 בינואר 1926 ברגנסבורג, בוואריה, והיה הילד הבכור של פרידריך כריסטיאן, נסיך הכתר של סקסוניה ואליזבת הלן, נסיכת טורן וטקסיס, בתם של אלברט, נסיך טורן וטקסיס השמיני ומרגרטה קלמנטינה, ארכידוכסית אוסטריה.

בגיל 18, נאסר מריה עמנואל ונידון למוות על ידי הנאצים בשל התנגדותו לשלטונם. לאחר שנמלט מעונשו, נמלט מן הסובייטים המתקרבים, כאשר מולדתו הסכסונית הפכה לחלק ממזרח גרמניה הקומוניסטית עם סיום מלחמת העולם השנייה. לאחר המלחמה עבר לשווייץ, שם החל לעבוד בתחום השירותים הפיננסיים. גם הצייר המוכשר עמנואל הציג כמה מעבודותיו.

אף על פי שמארי וסילצ'יקוב מספרת בספרה "יומני ברלין 1940–1945" את סיפורו של הנסיך בן ה-16, הנסיך מריה עמנואל, ששילם לה בעד עזרתה במציאת כלה, שכן הוא הרגיש שזה חובתו כלפי השושלת שלו, הוא התחתן רק ביום הולדתו ה-37, ב-31 בינואר 1963, עם אנסטסיה, נסיכת אנהלט, שאותה נשא לאישה בווה שבשווייץ, אולם לא היו להם ילדים.

מריה עמנואל הפך לראש בית וטין עם מותו של אביו בשנת 1968.

== משבר הירושה ==
מכיוון שלמריה עמנואל לא נולדו ילדים לגיטימיים, הוא בחר בסופו של דבר ליורשו את הנסיך אלכסנדר, נסיך סקסוניה-גספה, בנה של אחותו הבכורה אנה, נסיכת סקסוניה ובעלה המנוח רוברטו דה אפיף, נסיך גספה, צאצא של משפחת בנו עסאף מלבנון. מריה עמנואל אימץ את אלכסנדר ב-1 ביוני 1999, שהתחתן עם גיזלה, נסיכת בוואריה ב-1987. ב-1997 הסכימו הצאצאים הזכרים ששרדו מהענף האלברטיני להחלטת מריה עמנואל, אם כי לאחר מכן, אחיו אלברט הצהיר כי לא קיבל עוד את ההחלטה.  

חוק הירושה המלכותי של בית וטין הוא חצי-סאלי, המאפשר ירושה באמצעות נקבה. מאז מותו של מריה עמנואל, מאחר שאלברט היה הזכר האחרון בשושלת, זה הוביל בראש ובראשונה את ילדיהם של אחיותיהם מריה יוזפה (רווקה), מריה אנה ומתילדה, אבל רק נישואיה של מתילדה עמדו ללא ספק בדרישות חוקי הנישואין המלכותיים, ובנה היחיד מת בשנת 1987. לפיכך, אם הטענה של גספה אינה תקפה, תעבור הירושה לבני דודותיו של מריה עמנואל, מרגרטה קרולה, מריה אליקס ואנה, ומכיוון שמרגרטה קרולה הייתה הבכורה, היורש יהיה נכדה קרל פרידריך, נסיך הוהנצולרן, ראש בית הוהנצולרן השוואבי.

אולם אחיו של מריה עמנואל, אלברט, תמך בדרישות השוויון כדי לאפשר לבני דודתו, הנסיך טימו, ולבנו המורגנטי, רודיגר, לרשת בסופו של דבר את ראשות הבית. לרודיגר ולאשתו הראשונה אסטריד לינקה נולדו שלושה בנים דניאל, ארנה ונילס.

על אף שבית וטין האלברטיני מורכב רק מענף המלוכה, ישנם מספר ענפים קיימים של בית וטין, אשר שלטו בנחלות הארנסטיניות השונות עד 1918 (כמו גם הענפים הזוטרים של בית סקסה-קובורג-גותה שהחזיקו כמה כתרים מלכותיים). בהצהרה משותפת מה-23 ביוני 2015, ראשי שלושת הענפים הנותרים של הענף הארנסטיני של בית וטין, מיכאל, נסיך סקסוניה-ויימאר-אייזנך, אנדראס, נסיך סקסוניה-קובורג-גותה וקונרד, נסיך סקסוניה-מיינינגן, הצהירו כי לפי חוקי בית וטין וכללי הירושה המסורתיים, אלכסנדר אפיף, הנושא את השם נסיך סקסוניה, לא ירש את מריה עמנואל לעמוד בראש הענף האלברטיני (בית המלוכה של סקסוניה), וגם אינו רשאי לשאת בתואר מרקיז מייסן.

== אילן יוחסין ==

==קישורים חיצוניים==
* 

==הערות שוליים==

קטגוריה:אבירי מסדר גיזת הזהב
קטגוריה:מעוטרי עיטור בית הוהנצולרן
קטגוריה:בית וטין
קטגוריה:גרמנים שנולדו ב-1926
קטגוריה:גרמנים שנפטרו ב-2012
קוואנטזאורוס

קוואנטזאורוס (בירוק) בהשוואה לאדם
קוואנטזאורוס (שם מדעי: Qantassaurus; מילולית: "לטאת רוח מערבית") הוא סוג של דינוזאור אורניתופוד קטן אשר חי בקרטיקון התחתון של אוסטרליה לפני 115 מיליון שנה. הוא התגלה בשנת 1999 בויקטוריה והשתייך למין Qantassaurus intrepidus. הוא קרוי על שם חברת התעופה קוואנטס, אשר מימנה את גילוי הדינוזאור.
== מאפיינים ==
דינוזאור זה היה קרוב לאטלסקופקוזאורוס מאותו אזור והגיע לאורך 1.8 מטר ולגובה מטר. הוא היה בעל מקור קרני איתו השתמש כדי ללעוס צמחייה תחתונה. השיניים התחלפו באופן קבוע כדי להימנע משחיקה, בדומה לפרסתנים. הוא היה בעל עצמות רגליים אחוריות גדולות ששימשו לריצה מהירה וממשוכת, מה שעזר לו לברוח מטורפים.

הוא חי ביערות של דרום אוסטרליה ואולי אפילו של אנטארקטיקה הקדומה שהייתה יותר חמימה, שם הוא ניזון משרכים ומעלי עצים צעירים. יש מחלוקת בין החוקרים האם הוא היה בעל דם חם או שהיה נכנס לתרדמת חורף כל חורף אנטארקטי.

==קישורים חיצוניים==

קטגוריה:בעלי חיים שתוארו ב-1999
קטגוריה:טקסונים שתוארו בידי פטריסיה ויקרס-ריץ'
קטגוריה:אורניתופודה
קטגוריה:דינוזאורים שחיו בקרטיקון תחתון באוסטרליה
קטגוריה:מאובני טקסונים שתוארו ב-1999
מירזא באשיר אחמד

מירזא בשיר אחמד (באורדו: ميرزا بشير الدين محموداحمد) או הח'ליפה השני (בערבית: الخليفة الثاني; 20 באפריל 1893 – 2 בספטמבר 1963) היה המנהיג השני של התנועה האחמדית, חכם דת וסופר מוסלמי מהתנועה האחמדית, ובנו של מירזא ע'ולאם אחמד אל-קאדיאני, מייסד התנועה האחמדית.

==ביוגרפיה==
מירזא בשיר אחמד נולד ב-1893 בקאדיאן שבהודו, תחת השלטון הבריטי. הוא בנה הראשון של נוסרת ג'האן ביגום, אשתו השנייה של ע'ולאם אחמד. ב-1916 הוא השיג תואר מוסמך אוניברסיטה בשפה הערבית.
בכתביו של אביו הוא תואר בשם "ירח הנביאים".
במהלך חייו היה נשוי לשבע נשים, אך לא יותר מארבע נשים בכל פעם (בהתאם לחוקי הנישואים באסלאם). נולדו לו כשלושים ילדים, אך לא כולם הגיעו לבגרות.
מירזא בשיר אחמד נפטר ב-1963 בלאהור שבפקיסטן.

==הח'ליפה האחמדי השני==
לאחר מותו של חכים נור א-דין, הח'ליפה הראשון של התנועה האחמדית, נבחר מירזא בשיר אחמד לשמש כח'ליפה השני של התנועה. הוא שימש בתפקיד מ-14 במרץ 1914 למשך כעשרים וחמש שנה. במהלך כהונתו הוא ביסס את התנועה האחמדית, הרחיב את תפוצתה ופיתח את מנגנוני המנהל שלה. הוא כתב ספרים רבים, ביניהם ספרי פרשנות, אפולוגטיקה, היסטוריה ופוליטיקה.

==חיבוריו==
להלן רשימה חלקית של חיבוריו:

* תפסיר-י כביר
* תפסיר-י זריר
* חקיקת א-נבווה
* סיר-י רוחאני
* פצ'איל אל-קוראן
* חיאת מוחמד

== הערות שוליים ==

קטגוריה:אנשי דת מוסלמים
קטגוריה:אחמדים
קטגוריה:ילידי 1893
קטגוריה:הודים שנפטרו ב-1963
ג'ון קונור (פוליטיקאי)

ג'ון תומאס "ג'ק" קונור (באנגלית: John Thomas "Jack" Connor; 3 בנובמבר 1914 – 6 באוקטובר 2000) היה פקיד ממשלה ואיש עסקים אמריקאי שכיהן כמזכיר המסחר של ארצות הברית בשנים 1965–1967.

== ביוגרפיה ==
קונור נולד בסירקיוז שבמדינת ניו יורק, בנם של מייקל ג'וזף ומרי ויויאן (לבית סאליבן) קונור. קונור התחנך על ברכי הנצרות הקתולית. לאחר שסיים את לימודיו באוניברסיטת סירקיוז, למד בבית הספר הרווארד למשפטים. ב-22 ביוני 1940 נישא למרי אובייל אשר חלקו שני בנים ובת אחת. טרם 1942 עסק בעריכת דין בניו יורק, ולאחר מכן הועסק כחוקר בלשכה למחקר ופיתוח מדעי (OSRD) אשר סייעה במציאת תרופות למחלות רבות.

הוא שירת בחיל הנחתים של ארצות הברית כעוזרו של מי שלימים ישמש כמזכיר הצי של ארצות הברית ג'יימס פורסטל. קונור עסק בייצור פניצילין ובענייני רכש. הוא גם עבד בתעשיית התרופות לאחר מלחמת העולם השנייה, והצטרף לחיים הפוליטיים כיו"ר-עמית במטה הבחירות של לינדון ג'ונסון ויוברט האמפרי בבחירות לנשיאות ארצות הברית ב-1964.

בראשית ינואר 1965 מונה למזכיר מחלקת המסחר של ארצות הברית, אך הייתה לו פחות השפעה בממשל מאשר למזכיר האוצר הנרי המיל פאולר ומיו"ר מועצת היועצים הכלכליים של ארצות הברית גרדנר אקלי. הוא סייע להביא לידי גמר את שביתת הנמל במזרח החוף ב-1965, וכן את שביתת ג'נרל אלקטריק ב-1966. קונור התפטר מתפקידו בשלהי ינואר 1967.

במהלך שנות ה-70 של המאה ה-20 עמד בראש ועדת המנהלים העסקיים נגד מלחמת וייטנאם, וכמו כן היה חבר בוועדת רוקפלר לחקירת פעילויות סוכנות הביון המרכזית.

קונור הלך לעולמו ממחלת הלוקמיה בבית החולים הכללי מסצ'וסטס בבוסטון ב-6 באוקטובר 2000, בגיל 85. קונור נקבר בבית הקברות מוסווד שבקוטואיט, מסצ'וסטס.

== קישורים חיצוניים ==

* 

== הערות שוליים ==

קטגוריה:אמריקאים ממוצא אירי
קטגוריה:בוגרי אוניברסיטת סירקיוז
קטגוריה:בוגרי בית הספר למשפטים באוניברסיטת הרווארד
קטגוריה:מזכירי המסחר של ארצות הברית
קטגוריה:חברי הקבינט של ארצות הברית בממשל לינדון ג'ונסון
קטגוריה:אמריקאים שנולדו ב-1914
קטגוריה:אמריקאים שנפטרו ב-2000
דור סרוגו

דור סרוגו (נולד ב-16 באפריל 1989) הוא שחקן, זמר, מוזיקאי, מדבב ובמאי דיבוב ישראלי.

== ביוגרפיה ==
בשנת 2001 החל לדבב בסדרות ובסרטים.

בשנת 2002 השתתף במחזמר "קטנטנות".

בוגר מחזור שנת 2007 של התיכון לאמנויות ע"ש "תלמה ילין" במגמת התיאטרון.

בוגר מחזור שנת 2013 של "הסטודיו למשחק ניסן נתיב".

שיחק בתיאטרון בית ליסין ותיאטרון הבימה.

בסדרת הטלוויזיה "המקום" ובסרט הקולנוע "הרחק מהיעדרו" של הבמאית קרן ידעיה.

בשנת 2018 שיחק את התפקיד הראשי בסרט הקצר "אאוט" של אלון סהר, אשר נבחר לתחרות הרשמית בפסטיבל לוקרנו היוקרתי שבשווייץ. בסרט הוא מגלם את גיא, שתול בארגון זכויות אדם, המשתמש במצלמה ככלי נשק פסיכולוגי. הסרט זכה במקום הראשון בקטגוריית הסרט הקצר בפסטיבל חיפה.

סרוגו נשוי לשחקנית הדיבוב מיה קדוש ובשנת 2023 בתו הבכורה, אריאה, נולדה.

== קריירת דיבוב ==
{| class="wikitable"
!הפקה
!תפקיד
|-
|פוקימון
|מיאו / זיפ
|-
|אי-שרדות
|קודי
|-
|גלקטיק פוטבול
|דג'וק
|-
|תומס הקטר וחברים
|באש / קווין / דמויות שונות
|-
|ארתור
|חבר / דמויות שונות
|-
|רובו אוטו פולי
|מוני / דורי
|-
|עיר הקטרים
|גבי
|-
|ווף הכלב הקסום
|מיקי / שובבי
|-
|חבורת 7ג'
|ביישני
|-
|בננות בפיג'מות
|באדי
|-
|מרתה מדברת
|דמויות שונות
|-
|הדרדסים
|זללני / דמויות שונות
|-
|דובוני אכפת לי: ברוכים הבאים לארץ אכפתיה
|דב שמחה
|-
|חברים בחווה
|יוג'ין / בויל / דמויות שונות
|-
|הרפתקאות הלו קיטי וחברים
|דניאל
|-
|חבורת החצר
|יוני
|-
|נדב ידי זהב
|דמויות שונות
|-
|בננות בפיג'מות
|באדי
|-
|נאדי בארץ הצעצועים
|גובו
|-
|טופו
|נורטון
|-
|הרפתקאות רוקי ובולווינקל
|בולווינקל ג'יי. צבי / תרנגול מרושע
|-
|סיידי ספארקס
|טיפי
|-
|מועדון מכסחי המפלצות
|דן
|-
|הניצוצות של מאור
|שמעון הצב
|-
|טרוליות
|רוק
|-
|סיפורי ירקות - פיסטוקיו
|בוב העגבנייה
|-
|דובוני אכפת לי ובני דודים
|דב שמחה
|-
|לשיר 2
|ג'וני
|-
|המופלאה: הרפתקאות ליידי באג
|פליקס
|-
|ספיידי וחבריו המופלאים
|הגובלין הירוק
|-
|ארצ'י והאדם הקדמון
|ראש-כד / ביטס
|-
|הילד הנוסע בזמן
|טום ספנדר
|-
|המופע של קאפהד!
|קוואקס / קובי קינג / דיוק / סאל
|-
|קובי קובי
|יהודה
|-
|הדרדסים: האגדה על הפרש המסתורי
|פחדני
|-
|משלוח מיוחד מכוכב X
|דמויות שונות
|-
|לאקי דאק: ברווז בר מזל
|ווינגו
|-
|קפטן סנטיאגו
|סר באטרסקוץ'
|-
|הסנדקית הקסומה
|גראנט
|-
|דובי בוס
|אבא דוב
|-
|פולי פוקט
|פירס פוקט / ניקולס / דמויות שונות
|-
|סנדי צ'יקס מצילה את ביקיני בוטום
|לארי הלובסטר
|}

==קישורים חיצוניים==

==הערות שוליים==

קטגוריה:שחקנים ישראלים
קטגוריה:מדבבים ישראלים
קטגוריה:בוגרי תלמה ילין
קטגוריה:בוגרי הסטודיו למשחק ניסן נתיב
קטגוריה:במאי דיבוב
קטגוריה:ישראלים שנולדו ב-1989
Don't Cry

"Don't Cry" הוא בלדת רוק שבוצע על ידי להקת Guns N' Roses. לשיר יצאו שתי גרסאות. האחת נכללה באלבום Use Your Illusion I שיצא לאור בשנת 1991, והשנייה נכללה באלבום Use Your Illusion II ששוחרר באותו היום. בין שתי הגרסאות יש הבדל במילים, והבדלים מעטים בקצב ובלחן. השיר הגיע לעשרת הגדולים במצעדים רבים בעולם, כולל למקום השמיני במצעד הסינגלים הבריטי ומקום עשירי במצעד הבילבורד הוט 100.

==רקע==
איזי סטראדלין ואקסל רוז כתבו את השיר במרץ 1985, זמן קצר לאחר ייסוד הלהקה. השיר נקרא אז Don't you cry tonight.

שאנון הון מלהקת בליינד מלון השתתף בהקלטת השיר ובוידאו קליפ.

==וידאו קליפ==
הווידאו קליפ לשיר בוים על ידי אנדי מורהאן ומארק ראקו.איזי סטראדלין שהיה שותף לכתיבת והקלטת השיר לא השתתף בווידאו קליפ מכיוון שבעת שצולם כבר עזב את הלהקה. בווידאו ניתן לראות מעריצים המניפים שלט עליו כתוב "היכן איזי?"

==קישורים חיצוניים==

* [https://shironet.mako.co.il/artist?type=lyrics&lang=2&prfid=13435&wrkid=69700 מילות השיר] באתר שירונט

==הערות שוליים==

קטגוריה:שירי 1991
קטגוריה:סינגלים מ-1991
קטגוריה:Guns N' Roses
קטגוריה:שירים באנגלית
קטגוריה:שירים על בכי
קטגוריה:בלדות משנות ה-1990
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים בהוצאת גפן רקורדס
אמילקר קברל

אמילקר לופז דה קוסטה קברל (בפורטוגזית: Amílcar Lopes da Costa Cabral; 12 בספטמבר 1924 - 20 בינואר 1973) היה לוחם חירות לעצמאות כף ורדה וגינאה ביסאו, משורר, מהנדס חקלאי, אידאולוג מהפכני ודיפלומט. אחד ממנהיגי הדה-קולוניזציה של אפריקה.

== תולדות חייו ==
נולד בבאפאטה שבמרכז גינאה ביסאו, לאם מכף ורדה ואב מגינאה ביסאו, שהיה גם אביו של לואיס קברל (נשיאה הראשון של גינאה ביסאו). הוא התחנך בכף ורדה ולאחר סיום חוק לימודיו למד הנדסה חקלאית בליסבון. עוד בהיותו סטודנט הקים ארגון סטודנטים למאבק המדינות האפריקאיות לעצמאות מן השלטון הפורטוגלי הקולוניאליסטי. לאחר ששב לארצו, היה ב-1956 בין מייסדי "המפלגה האפריקאית לעצמאות גיאנה וכף ורדה" (Partido Africano para a Independência da Guiné e Cabo Verde - PAIGC) וראש התנועה. אחיו-למחצה, לואיס היה אחד מסגניו. באותה שנה סייע גם להקמת התנועה העממית לשחרור אנגולה, מתוך תפיסת עולם פאן אפריקאית.

ב-1963 החלה ה-PAIGC להפעיל לוחמת גרילה נגד השלטון הפורטוגלי הקולוניאליסטי. במהלך הלוחמה שוחררו עוד ועוד אזורים בגינאה ביסאו ועברו לשלטון עצמי. קברל היה מנהיגם דה פקטו של האזורים המשוחררים הן בגינאה ביסאו והן בכף ורדה. קברל יצא את ארצו על מנת לגייס תמיכה מצד מדינות כברית המועצות, סין העממית, קובה, רומניה ומדינות סקנדינביה.

ב-1972 החל קברל לגבש טיוטה לחוקת המדינה העתידית ומוסדותיה. בינואר 1973 יצא קברל לקונאקרי, בירת גינאה על מנת להפגש עם אחמד סקו טורה. בעת ששהה בקונאקרי נרצח על ידי סיעת מורדים בתוך PAIGC שהתנגדו למנהיגותו. סקו טורה קיבל את ראשי המורדים בארמונו, אך להפתעתם, הורה על מאסרם. מותו גרם למעשה לפיצול בתנועה המאוחדת לשחרור קאבו ורדה וגינאה ביסאו. את מקומו בראשות התנועה תפס ארישטידש פריירה (Aristides Pereira), לימים נשיאה הראשון של כף ורדה. אחיו-למחצה, לואיס קברל, מונה לראש התנועה בגינאה ביסאו.

== מורשתו ==
קברל הוספד על ידי מנהיגי העולם, בעיקר ממדינות הגוש המזרחי והמדינות הבלתי-מזדהות. פידל קסטרו השווה אותו לצ'ה גווארה, בשל השפעתו שחרגה מתחומיה הצרים של מדינתו והקרינה את המהפכנות והמלחמה לחירות לארצות השכנות.

נמל התעופה הבינלאומי המרכזי של כף ורדה, נמל התעופה אמילקר קברל (Amílcar Cabral International Airport) נקרא על שמו וכן האוניברסיטה הפרטית בביסאו (Universidade Amílcar Cabral).

טורניר הכדורגל של מדינות מערב אפריקה, גביע אמילקר קברל (Copa Amilcar Cabral), קרוי על שמו.

== קישורים חיצוניים ==

* [https://www.theguardian.com/global-development/poverty-matters/2011/jan/17/lumumba-50th-anniversary-african-leaders-assassinations Africa: a continent drenched in the blood of revolutionary heroes], הגארדיאן,
* [https://www.africanholocaust.net/news_ah/weaponoftheory.html "נשק התאוריה"] - תמליל נאום של קברל שנישא בהוונה, קובה, ב-1966 
* [http://ismpressbooks.com/africa-in-struggle/guinea-bissau.pdf "The Revolution in Guinea-Bissau and the Heritage of Amilcar Cabral" from Africa in Struggle, by Daniel Fogel]
* 

==הערות שוליים==

קטגוריה:אישים מכף ורדה
קטגוריה:גינאה ביסאו: אישים
קטגוריה:גינאה ביסאו: פוליטיקה
קטגוריה:גיבורים לאומיים
קטגוריה:משוררים
קטגוריה:קורבנות רציחות פוליטיות באפריקה
קטגוריה:פאן-אפריקניות: אישים
קטגוריה:ילידי 1924
קטגוריה:נפטרים ב-1973
העורק המלווה של עצב השת

עורקי הירך האחורית. העורק המלווה של עצב השת מופיע על גבי העצב במרכז התמונה.
הָעוֹרֵק הַמְּלַוֶּה שֶׁל עֲצַב הַשֵּׁת (TA: arteria comitans nervi ischiadici) הוא עורק בירך היוצא מעורק העכוז התחתון ומספק דם לעצב השת. זהו עורק ארוך ודק המסתעף מעורק העכוז התחתון ומלווה את עצב השת למרחק קצר, אז הוא חודר לתוכו וממשיך בו לעבר חלקה התחתון של הירך.

קטגוריה:עורקי הבטן והאגן
טרכודון

איור מתוך ספר מ-1951, בו נראים פרטי טרכודון ו[[קוריתוזאורוס רועים בביצות לצד פלאוסקינקוס]]
טרכודון (שם מדעי: Trachodon; משמעות השם: "שן גסה", על שם החלקים הגדולים שעל השיניים) הוא סוג מוטל בספק של דינוזאור צמחוני בעל מקור ברווז אשר חי בערבות אמריקה הצפונית של סוף הקרטיקון לפני 77 מיליון שנה. מאובניו נמצאו בתצורות נהר ג'ודית שבמונטנה בשנת 1856 ותוארו בידי החוקר ג'וזף ליידי. דינוזאור זה השתייך לתת-המשפחה Lambeosaurinae כמו הקוריתוזאורוס והוא נחשב לקרובו.

== מאפיינים ==
בעל לסת ארוכה ובה שיניים פנימיות גדולות ששימשו לטחינת מזון צמחי. כיום רואים בשיניים שנמצאו שיניים של דינוזאורים צרטופסיים בעוד מרבית הגוף שנמצא אולי היה זהה לשרידי הקלאוזאורוס, האדמונטוזאורוס, הקוריתוזאורוס והקריטוזאורוס הקרובים. לצידו של דינוזאור זה נמצאו דינוזאורים נוספים שבוטלו בהמשך כמו הדיינודון (Deinodon) והפלאוסקינקוס אך גם הטרודון שנחשב לסוג תקף כיום.

==קישורים חיצוניים==

* 

קטגוריה:בעלי חיים שתוארו ב-1856
קטגוריה:לאמבאוזאוריים
קטגוריה:טקסונים שנויים במחלוקת
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1856
אונסקוצרטופס

אונסקוצרטופס (שם מדעי: Unescoceratops) הוא סוג של דינוזאור ממשפחת הלפטוצרטופסיים אשר חי באמריקה הצפונית בתור הקרטיקון בגיל הקמפן לפני 75–76.5 מיליון שנה. המשמעות של שמו היא: "הצרטופסיד של אונסק"ו". היא ניתנה על שם החלטת הארגון להעניק יותר משקל לאתרים היסטוריים ברחבי העולם.

מאובני הדינוזאור התגלו באלברטה שבקנדה על יד הפארק הפרובינציאלי דינוזאור. הוא התגלה ב-2012 בידי משלחת מדענים, בהם פיליפ קורי ומיכאל ג. ראיין, שהעניק לו את שמו. הממצאים כללו מאובנים של שרידים חלקיים של שיניים ולסת תחתונה.

דינוזאור זה היה קרובו של הלפטוצרטופס והגיע למשקל 91 ק"ג בממוצע ולאורך 1–2 מטרים. המקור שלו היה קרני וקטן ובניגוד לצרטופסיים הוא היה דו-רגלי. ייתכן שהיו לו שרידי נוצות קטנות על זנבו.

== קישורים חיצוניים ==

קטגוריה:לפטוצרטופסיים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי פיליפ קורי
קטגוריה:מאובני טקסונים שתוארו ב-2012